
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 24. jūlija rīkojumā Nr. 627 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" investīcijas 2.1.2.1.i. "Centralizētās platformas un sistēmas" nolūka "Pašvaldību pakalpojumu digitālā transformācija un pašvaldību atbalsta procesu modernizācija un centralizācija" programmas "Pašvaldību koplietošanas platformas" projekta "Pašvaldību vēlēšanu un referendumu IS funkcionalitātes pilnveide" pases, centralizētās funkcijas vai koplietošanas pakalpojumu attīstības plāna apstiprināšanu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Digitālās modernizācijas tematiskās komitejas 2025. gada 25. marta sēdes protokola Nr. 1 4. § 2.1.4 apakšpunktā noteikts, ka Atveseļošanas fonda 2.1. reformu un investīciju virzienu dažos projektos identificētu ietaupījumu dēļ projektam Nr. 2.1.2.1.i.0/2/24/I/CFLA/005 “Pašvaldību vēlēšanu un referendumu IS funkcionalitātes pilnveide” (turpmāk – Projekts) tiek piešķirts papildu finansējums 550 000 euro ar PVN apjomā. Tāpat Viedās administrācijas un reģionālās attīstības ministrijai (turpmāk – VARAM) ar Ministru kabineta (turpmāk – MK) 2025. gada 25. jūnija sēdes protokolu Nr. 25, 35. §, 3.7. punktu uzdots līdz 2025. gada 30. septembrim iesniegt izskatīšanai MK projektu īstenotāju sagatavotos grozījumus MK rīkojumos par projekta īstenošanu, tai skaitā MK 2024. gada 24. jūlija rīkojumā Nr. 627 "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" investīcijas 2.1.2.1.i. "Centralizētās platformas un sistēmas" nolūka "Pašvaldību pakalpojumu digitālā transformācija un pašvaldību atbalsta procesu modernizācija un centralizācija" programmas "Pašvaldību koplietošanas platformas" projekta "Pašvaldību vēlēšanu un referendumu IS funkcionalitātes pilnveide" pases, centralizētās funkcijas vai koplietošanas pakalpojumu attīstības plāna apstiprināšanu” (turpmāk – MK rīkojums Nr. 627), ņemot vērā 2026. gada 5. maija grozījumus MK 2022. gada 14. jūlija noteikumos Nr. 435 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi" (turpmāk – MK noteikumi Nr. 435).
Ministru kabineta 2026. gada 24. februāra sēdē, izskatot informatīvo ziņojumu “Par Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” projektu progresu” (MK 2026. gada 24. februāra sēdes protokols Nr. 9/37. §, projekta ID: TA-26-377), tika atbalstīta finansējuma pārdale no Eiropas Savienības Atveseļošanas un noturības mehānisma plāna 2.1. reformu un investīciju virziena projektu ietaupījumiem.
Saskaņā ar minētā protokollēmuma 2. punktu un papildus 2026. gada 20. februārī identificēto finansējuma ietaupījumu projektam kopā novirzīts 720 000 euro no Eiropas Savienības Atveseļošanas un noturības mehānisma finansējuma investīcijas 2.1.2.1.i. “Centralizētās platformas un sistēmas” Valsts digitālās attīstības aģentūras projektam Nr. 2.1.2.1.i.0/2/24/I/CFLA/005 “Pašvaldību vēlēšanu un referendumu IS funkcionalitātes pilnveide” Vēlēšanu platformas darbības nodrošināšanai nepieciešamās infrastruktūras un mākoņdatošanas pakalpojumu pilnveidošanai.
Papildus, atbilstoši informatīvajam ziņojumam par Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” projektu īstenošanas progresu, projektam tiek pārdalīts papildu finansējums 465 528 euro apmērā no citu projektu ietaupījumiem.
1.2. Mērķis
Mērķa apraksts
Uzlabot Vēlēšanu platformas drošību, uzticamību un lietojamību, nodrošinot pirmkoda drošības auditu, papildu IKT infrastruktūras un mākoņdatošanas pakalpojumu nodrošināšanu, nepieciešamo licenču iegādi un funkcionalitātes pilnveidojumus atbilstoši Centrālās vēlēšanu komisijas un lietotāju vajadzībām, kā arī veicot tehniskus precizējumus MK rīkojuma Nr. 627 pielikumos.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Projekta sākotnēji apstiprinātajā pasē finansējums 4.3.2. aktivitātei “Vēlēšanu platformas un saistīto sistēmu pilnveidošana” izrādījies nepietiekams, lai nodrošinātu visas Vēlēšanu platformas drošības, papildu izstrādes un pilnveidošanas vajadzības, kā arī infrastruktūras un mākoņdatošanas pakalpojumu nodrošināšanu projekta īstenošanas laikā.
Vienlaikus, izvērtējot Vēlēšanu platformas darbību un ņemot vērā konstatētos tehniskos riskus vēlēšanu procesa nodrošināšanā, tika identificēta nepieciešamība veikt papildu infrastruktūras un funkcionalitātes pilnveidojumus, lai stiprinātu platformas darbības nepārtrauktību, drošību, veiktspēju un noturību.
Problēmas un risinājumi
Problēmas apraksts
Projekta sākotnēji apstiprinātajā pasē finansējums 4.3.2. aktivitātei “Vēlēšanu platformas un saistīto sistēmu pilnveidošana” izrādījies nepietiekams, lai pilnvērtīgi nodrošinātu visas biznesa īpašnieka – CVK papildu izvirzītās biznesa prasības un gala lietotāju lietojamības uzlabojumus, nodrošinātu papildu kiberdrošības pārbaužu veikšanu Vēlēšanu platformas drošības stiprināšanai, platformas funkcionalitātes pilnveidošanu un infrastruktūras nodrošināšanu projekta laikā.
Vienlaikus, izvērtējot Vēlēšanu platformas darbības nodrošināšanas riskus, tika identificēta nepieciešamība veikt papildu infrastruktūras un funkcionalitātes pilnveidojumus, lai stiprinātu platformas darbības nepārtrauktību, drošību, veiktspēju un noturību.
Turklāt līdz šim projektā nav ieguldīti sākotnēji paredzētie līdzekļi personāla izmaksām 4.3.3. aktivitātes “Projekta īstenošana, vadība un administrēšana” ietvaros.
Projekta pases sagatavošanas laikā bija plānota CVK kā sadarbības partnera iesaiste, kā arī pašvaldību kā sadarbības partneru iesaiste, bet tā kā CVK nav paredzēts projekta finansējums un savā atbildībā esošos uzdevumus tā pildīs saskaņā ar Saeimas vēlēšanu likumu, Pašvaldību domes vēlēšanu likumu u.c. spēkā esošiem normatīviem, kā arī pašvaldību pārstāvji savu iesaisti Vēlēšanu platformas attīstībā jau veic Eiropas Savienības Atveseļošanas un noturības mehānisma plāna investīcijas 2.1.3.1.i. “Pārvaldes centralizētās platformas un sistēmas” projekta Nr. 2.1.3.1.i.0/1/24/I/VARAM/006 “Vēlēšanu procesu digitalizācija un automatizācija” ietvaros, lai mazinātu administratīvo slogu, nav plānots slēgt sadarbības līgumus ar CVK un pašvaldībām kā projekta partneriem. Viedās administrācijas un reģionālās attīstības ministrija netiek noteikta kā projekta sadarbības partneris, jo atbilstoši Ministru kabineta 2024. gada 3. septembra noteikumiem Nr. 586 “Viedās administrācijas un reģionālās attīstības ministrijas nolikums” vēlēšanu organizēšana un norise neietilpst ministrijas kompetencē. Vienlaikus ministrija savas kompetences ietvaros nodrošina atbalstu projekta īstenošanai un ar projektu saistīto normatīvo aktu virzību.
Risinājuma apraksts
Veicot grozījumus, tiek nodrošināta Vēlēšanu platformas digitālā attīstība un pilnveidošana atbilstoši 2022. gada 17. martā pieņemtajam Vietējo pašvaldību referendumu likumam, kas stājās spēkā 2025. gada 1. augustā un kura mērķis ir veicināt vietējās pašvaldības iedzīvotāju līdzdalību vietējās nozīmes jautājumu lemšanā, un saskaņā ar 2021. gada 7. jūlija MK rīkojumu Nr. 490 “Digitālās transformācijas pamatnostādnes 2021.-2027. gadam”, kas paredz, izmantojot digitālās iespējas, nodrošināt sabiedrībai pilnvērtīgas līdzdalības iespējas. Ar šiem grozījumiem plānots nodrošināt ne tikai lietotāju un biznesa īpašnieka - CVK aktuālās vajadzības, bet arī Nacionālās kiberdrošības likumā izvirzītās drošības prasības. Vēlēšanu platformas kiberdrošības stiprināšanas pasākumu ietvaros tiek nodrošināts neatkarīgs drošības audits Vēlēšanu platformas pirmkoda pārbaudei. Tiek nodrošināta infrastruktūras kiberdrošības stiprināšana un Vēlēšanu platformas lietojamības uzlabošana atbilstoši lietotāju pieprasījumam.
Tāpat tiek novērsts projektā neapzināti ieliktais ierobežojums, kas liedz platformā veikt pilnveides uzreiz arī pārējiem vēlēšanu procesiem, kas nav pašvaldību referendums vai pašvaldību vēlēšanas. Turklāt, ņemot vērā, ka projekta īstenošanas gaitā sākotnēji paredzētie personāla izmaksu līdzekļi netiek ieguldīti, tiek nodrošināta šo līdzekļu pārdale uz projekta izstrādes aktivitātēm, kurās finansējums ir nepieciešams Vēlēšanu platformas un saistīto sistēmu funkcionalitātes pilnveidei un drošības pasākumu īstenošanai. Papildus projekta īstenošanai projektam tiek novirzīts 720 000 euro finansējums no citu Eiropas Savienības Atveseļošanas un noturības mehānisma plāna projektu ietaupījumiem Vēlēšanu platformas darbības nodrošināšanai nepieciešamās infrastruktūras un mākoņdatošanas pakalpojumu pilnveidošanai.
Vienlaikus tiek precizēts projekta sadarbības partneru loks, paredzot valsts akciju sabiedrības “Latvijas Valsts radio un televīzijas centrs” iesaisti projekta īstenošanā, lai nodrošinātu Vēlēšanu platformas darbībai nepieciešamās infrastruktūras un mākoņdatošanas risinājumu attīstību.
Ņemot vērā Saeimas pieņemtos grozījumus Saeimas vēlēšanu likumā (likums “Grozījums Saeimas vēlēšanu likumā”, pieņemts 2026. gada 26. martā, izsludināts 2026. gada 27. martā, pieejams: https://likumi.lv/ta/id/367364-grozijums-saeimas-velesanu-likuma), nosakot, ka 2026. gada Saeimas vēlēšanās derīgās vēlēšanu zīmes skaita manuāli, kā arī izbeigto līgumu ar pakalpojuma sniedzēju par Vēlēšanu platformas vēlēšanu zīmju skenēšanas sistēmas komponentes pilnveidošanu uz pieprasījumu pamata, tika precizēts papildus piešķirtā finansējuma izmantošanas tvērums, paredzot to novirzīt Vēlēšanu platformas darbības nodrošināšanai nepieciešamās infrastruktūras un mākoņdatošanas risinājumu attīstībai. Precizējumi veikti, lai stiprinātu Vēlēšanu platformas darbības nepārtrauktību, drošību un infrastruktūras noturību.
Ņemot vērā, ka izstrādes aktivitātēm ir piemērojams pievienotās vērtības nodoklis, grozījumu ietvaros paredzēts piešķirt papildu valsts budžeta finansējumu ar izstrādes aktivitātēm saistīto pievienotās vērtības nodokļa izmaksu segšanai.
Savukārt projekta pases 5.1. punkta 2. un 3. apakšpunktā norādītie risinājumu ieviešanas termiņi produkcijā precizēti, ņemot vērā, ka ETVR un Vēlēšanu platformas ieviešana produkcijas vidē ir atkarīga no PMLP VR/FPRIS pilnveidošanas darbu pabeigšanas, kuru izstrādes termiņš šobrīd plānots 2026. gada maija beigās.
Vienlaikus projekta īstenošanas termiņš tiek pagarināts līdz 2026. gada 31. oktobrim, paredzot, ka termiņa pagarinājums attiecināms tikai uz projektu papildinošo aktivitāšu īstenošanu, tai skaitā PMLP īstenotajiem papildinošajiem pilnveidojumiem ziņu sniegšanai kandidātu datu pārbaudei. Izmaiņas plānotas saskaņā ar Ministru kabineta 2026. gada 10. marta noteikumu Nr. 124 “Noteikumi par iestādēm, kurām ir pienākums sniegt datus Valsts digitālās attīstības aģentūrai tās pārziņā esošā tehnoloģiskā risinājuma darbības nodrošināšanai Saeimas vēlēšanu organizēšanā, kā arī datu sniegšanas kārtība un apjoms” 2.4.9. punktu, papildus izstrādājot datu apmaiņas risinājumu, lai nodrošinātu pārbaudi par personai nodibinātu aizgādnību, savukārt projektā sākotnēji definēto rezultātu sasniegšana tiek nodrošināta sākotnēji noteiktajā termiņā – līdz 2026. gada 31. maijam.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Apliecinām, ka projekta ietvaros iegādātie risinājumi un izveidotā programmatūra tiks izmantota tikai projektā paredzētajiem mērķiem. Valsts akciju sabiedrība “Latvijas Valsts radio un televīzijas centrs” nodrošinās projektā izmantotās informācijas un komunikācijas tehnoloģiju infrastruktūras un mākoņdatošanas pakalpojumu darbību. Ar projekta ietvaros izveidotajām vērtībām netiks veikta saimnieciskā darbība. Projekta ietvaros modernizētie tehnoloģiskie risinājumi nebūs tiešā veidā pieejami komersantiem un investīciju projekta īstenošanas rezultātā komersanti nevarēs gūt labumu vai priekšrocības attiecībā pret citiem ES komersantiem. Vienlaikus Valsts digitālās attīstības aģentūrai (turpmāk – VDAA) kā finansējuma saņēmējam sniegtais atbalsts nav kvalificējams kā komercdarbības atbalsts, jo tas tiks piešķirts valsts deleģētas funkcijas veikšanai.
VDAA atbilst finansējuma saņēmēja statusam Projektā atbilstoši Ministru kabineta 2022. gada 14. jūlija noteikumu Nr. 435 “Eiropas Savienības Atveseļošanas un noturības mehānisma plāna 2. komponentes “Digitālā transformācija” 2.1. reformu un investīciju virziena “Valsts pārvaldes, tai skaitā pašvaldību, digitālā transformācija” 11. un 12. punktam. 
Ar rīkojuma projektu paredzētās izmaiņas neietekmē investīcijas mērķi, darbības veidu vai būtiskos īstenošanas nosacījumus un netraucē projekta sākotnējo mērķu un rādītāju sasniegšanu. Vienlaikus, ņemot vērā projekta finansējuma un īstenošanas termiņa izmaiņas, tiks veikti attiecīgi grozījumi vienošanās par investīciju projekta īstenošanu.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Latvijas Republikas un Eiropas Savienības pilsoņi, kuriem saskaņā ar normatīvajiem aktiem ir tiesības piedalīties vēlēšanu procesos un vietējos pašvaldību referendumos.
Ietekmes apraksts
Investīcijas projekts sekmēs iespējas Latvijas un Eiropas Savienības pilsoņiem, kuri atbilstoši Vietējo pašvaldību referendumu likumā un citos vēlēšanu procesu regulējošos normatīvajos aktos noteiktajiem kritērijiem ir tiesīgi piedalīties attiecīgajos vēlēšanu procesos, izteikt viedokli un realizēt pilsonisko līdzdalību vietējos pašvaldību referendumos, nodrošinot šo tiesību īstenošanu klātienē un elektroniski vienkāršā un ērtā veidā.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	613 002
	1 640 073
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	613 002
	1 640 073
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	718 150
	2 096 048
	0
	543 573
	0
	543 573
	543 573

	2.1. valsts pamatbudžets
	718 150
	2 096 048
	0
	543 573
	0
	543 573
	543 573

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	-105 148
	-455 975
	0
	-543 573
	0
	-543 573
	-543 573

	3.1. valsts pamatbudžets
	-105 148
	-455 975
	0
	-543 573
	0
	-543 573
	-543 573

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	-455 975
	
	-543 573
	
	-543 573
	-543 573

	5.1. valsts pamatbudžets
	
	-455 975
	
	-543 573
	
	-543 573
	-543 573

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Papildu finansējuma apmērs, kas tika piešķirts projektam un tā pamatojums ir norādīts grozījumu anotācijā.
Projekta īstenošanai paredzēts papildu finansējums 550 000 euro (ar PVN) apmērā, tai skaitā Eiropas Savienības Atveseļošanas un noturības mehānisma finansējums 454 545 euro apmērā un valsts budžeta finansējums pievienotās vērtības nodokļa izmaksu segšanai 95 455 euro apmērā.

Papildus Ministru kabineta 2026. gada 24. februāra sēdē (prot. Nr. 9/37. §) tika atbalstīta 720 000 euro (bez PVN) Eiropas Savienības Atveseļošanas un noturības mehānisma finansējuma novirzīšana projektam no citu projektu ietaupījumiem Vēlēšanu platformas darbības nodrošināšanai nepieciešamās infrastruktūras un mākoņdatošanas pakalpojumu pilnveidošanai. Ar minētajām aktivitātēm saistīto pievienotās vērtības nodokļa izmaksu segšanai paredzēts valsts budžeta finansējums 151 200 euro apmērā.

Projekta īstenošanas gaitā tika konstatēta sākotnēji projektā projekta vadības un administrēšanas aktivitātēm paredzētā finansējuma personāla izmaksām 112 299 euro apmērā neapguve. Lai nodrošinātu projekta rezultātu sasniegšanai nepieciešamo Vēlēšanu platformas funkcionalitātes pilnveidi un drošības pasākumu īstenošanu, minētais finansējums tiek pārdalīts uz izstrādes aktivitātēm. Ņemot vērā, ka izstrādes aktivitātēm ir piemērojams pievienotās vērtības nodoklis, pārdalītā finansējuma izmantošanai nepieciešams papildu valsts budžeta finansējums 20 963 euro apmērā PVN izmaksu segšanai.

Papildus projekta īstenošanai projektam tiek novirzīts vēl 465 528 euro Eiropas Savienības Atveseļošanas un noturības mehānisma finansējums no citu projektu ietaupījumiem. Ar minēto aktivitāšu īstenošanu saistīto pievienotās vērtības nodokļa izmaksu segšanai paredzēts valsts budžeta finansējums 97 761 euro apmērā.

Saskaņā ar grozījumiem Ministru kabineta rīkojumā Nr. 627 projekta kopējās attiecināmās izmaksas ir 3 898 412 euro, tai skaitā Eiropas Savienības Atveseļošanas un noturības mehānisma finansējums 3 223 993 euro un valsts budžeta finansējums pievienotās vērtības nodokļa izmaksu segšanai 674 419 euro.

2025. gadā Projekta ietvaros faktiski apgūtais finansējums bija 1 174 810 euro. Atlikušais finansējums projekta aktivitāšu īstenošanai 2 723 602 euro apmērā tiek plānots 2026. gadā.

Projekta īstenošanas termiņš ar grozījumiem tiek pagarināts līdz 2026. gada 31. oktobrim, paredzot, ka termiņa pagarinājums attiecināms tikai uz projekta rezultātus papildinošo aktivitāšu īstenošanu, savukārt projektā sākotnēji definēto rezultātu sasniegšana tiek nodrošināta līdz 2026. gada 31. maijam.

Ņemot vērā projekta īstenošanas termiņa pagarinājumu līdz 2026. gada 31. oktobrim, projekta rezultātu uzturēšanas izmaksas 2026. gadā tiek plānotas proporcionāli periodam pēc projekta pabeigšanas un veido 90 596 euro.

Saskaņā ar grozījumiem projekta rezultātu uzturēšanas izmaksas tiek precizētas, ņemot vērā projekta infrastruktūras un funkcionalitātes pilnveidojumus, kā arī programmatūras uzturēšanas izmaksu aprēķinu atbilstoši Viedās administrācijas un reģionālās attīstības ministrijas izstrādātajām Valsts pārvaldes informācijas un komunikācijas tehnoloģiju izdevumu vērtēšanas vadlīnijām. Vēlēšanu platformas uzturēšanas izmaksās ietilpst programmatūras uzturēšanas, mākoņdatošanas infrastruktūras, licenču, kiberdrošības un tehniskā atbalsta izmaksas.
 
	Informācijas sistēma
	EUR ar PVN 2026. gadā(2 mēneši, no 01.11.2026.)
	EUR ar PVN 2027.gadā 
	EUR ar PVN 2028.gadā
	EUR ar PVN 2029.gadā

	Vēlēšanu platforma
	90 596
	543 573
	543 573
	543 573

	Kopā
	90 596
	543 573
	543 573
	543 573


Papildu finansējumu paredzēts apgūt 2026. gadā (projekta īstenošanas termiņš: 2025. gada 31. janvāris – 2026. gada 31. oktobris).

Saskaņā ar Ministru kabineta rīkojumu Nr. 627 sākotnēji projektam tika apstiprināts kopējais attiecināmais finansējums 1 892 960 euro apmērā, tai skaitā Eiropas Savienības Atveseļošanas un noturības mehānisma finansējums 1 583 920 euro apmērā un valsts budžeta finansējums pievienotās vērtības nodokļa izmaksu segšanai 309 040 euro apmērā. Veicot grozījumus rīkojumā, projekta kopējais attiecināmais finansējums tiek palielināts līdz 3 898 412 euro, tai skaitā Eiropas Savienības Atveseļošanas un noturības mehānisma finansējums 3 223 993 euro un valsts budžeta finansējums pievienotās vērtības nodokļa izmaksu segšanai 674 419 euro apmērā.

Ministru kabineta rīkojuma Nr. 627 sagatavošanas un saskaņošanas laikā tika plānots projektu uzsākt 2024. gadā, tomēr faktiski projekta īstenošana tika uzsākta 2025. gadā. Līdz ar to 2024. gadā projekta faktiskās izmaksas netika veiktas, un sākotnēji plānotās izmaksas tika pārceltas uz 2025. un 2026. gadu, tādēļ 2024. gads anotācijas tabulā netiek attēlots.

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Projekta īstenošanai nepieciešamais finansējums tiks pārdalīts no budžeta resora “74. Gadskārtējā valsts budžeta izpildes procesā pārdalāmais finansējums” programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” uz Viedās administrācijas un reģionālās attīstības ministrijas budžeta programmas 74.00.00 “Atveseļošanas un noturības mehānisma (ANM) projektu un pasākumu īstenošana” apakšprogrammu 74.06.00 “Atveseļošanas un noturības mehānisma (ANM) projekti un pasākumi” atbilstoši Ministru kabineta 2018. gada 17. jūlija noteikumiem Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas”. Finansējums projekta uzturēšanas izmaksām būs nepieciešams Viedās administrācijas un reģionālās attīstības ministrijai (Valsts digitālās attīstības aģentūrai) un Iekšlietu ministrijai (Pilsonības un migrācijas lietu pārvaldei), un tas tiks pieprasīts, ievērojot Likuma par budžetu un finanšu vadību 9.1 panta otrajā daļā paredzēto.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Rīkojuma projekts paredz apstiprināt projektu, kura saturs jau ir noteikts Ministru kabineta 2022.gada 14.jūlija noteikumos Nr.435 “Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" īstenošanas noteikumi” un, ievērojot Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā” 5. punktā noteikto, sabiedrības līdzdalība nav attiecināma, jo rīkojuma projekts neatbilst šajā punktā minētajiem kritērijiem.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Centrālā vēlēšanu komisija
Pilsonības un migrācijas lietu pārvalde
VAS "Latvijas Valsts radio un televīzijas centrs"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

